recursal/SuperWikiNEXT-32B huggingface dataset:
**மைசூரு–பெங்களூரு ராஜ்ய ராணி விரைவுவண்டி (16557/16558)** (*Mysore–Bangalore Rajya Rani Express*) என்பது மைசூர் மற்றும் பெங்களூர் இடையே தினசரி பயணிக்கும் தொடருந்து ஆகும். இந்த தொடருந்து பெங்களூரிலிருந்து காலை 10:30 மணிக்குப் புறப்பட்டு மதியம் 1:30 மணிக்கு மைசூரைச் சென்றடைகிறது. மறுமார்க்கத்தில் மைசூரிலிருந்து பிற்பகல் 2:30 மணிக்குப் புறப்பட்டு மாலை 5:10 மணிக்குப் பெங்களூரு நகரை வந்தடைகிறது.

இந்த தொடருந்து பெங்களூரிலிருந்து மைசூர் வரை 16558 என்ற எண்ணிலும், மறுதிசையில் 16557 என்ற எண்ணிலும் இயங்குகிறது. பயண வழியில், இந்த தொடருந்து கெங்கேரி, பிடாடி, இராமநகரம், சென்னபட்டணம், மத்தூர், மாண்டியா, பாண்டவபுரம் மற்றும் ஸ்ரீரங்கப்பட்டணம் ஆகிய இடங்களில் நிற்கிறது.

இதில் இரண்டாம் வகுப்பு இருக்கை வசதி கொண்ட பெட்டி மற்றும் குளிரூட்டப்பட்ட இருக்கை வசதி கொண்ட பெட்டி முன்கூட்டியே முன்பதிவு செய்யும் வசதியுடன் கிடைக்கிறது.

வரலாறு
------

ராஜ்ய ராணி விரைவுவண்டி, சுற்றுலா, யாத்திரை அல்லது வணிகத்திற்கு முக்கியமான பிற நகரங்களுடன் மாநில தலைநகரங்களை இணைக்க இந்திய ரயில்வேயால் இயக்கப்படும் தொடர் விரைவு வண்டியாகும். இந்த தொடருந்துகள் 2011ம் ஆண்டு ரயில்வே நிதியறிக்கையில் அறிமுகப்படுத்தப்பட்டன.

மேற்கோள்கள்
-----------

1. 1 2  "Rajya Rani Express to Connect State Capitals With Important Cities of Those States". *இந்திய அரசு*. Press Information Bureau. 25 February 2011 அன்று பார்க்கப்பட்டது.
குனுவின் இலச்சினை வரைவு-எடேனே சுவாசா (Etienne Suvasa)
குனு அர்டு(Hurd) - நிகழ்நிலை வட்டு
**குனூ திட்டம் (GNU Project)** ஆனது, கட்டற்ற மென்பொருள் அடிப்படையிலமைந்த முழுமையான இயக்குதளம் (குனூ) ஒன்றினை உருவாக்கும் நோக்கத்துடன் ஆரம்பிக்கப்பட்ட செயற்றிட்டமாகும்.

இரிச்சர்டு இசுட்டால்மன் அவர்கள் இத்திட்டத்தினை ஆரம்பித்தார். குனூ (GNU) என்ற சுருக்கப்பதத்தின் விரிவு **G**nu is **N**ot **U**nix (அதாவது குனூ யூனிக்ஃசு அன்று) என்பதாகும்.

குனூ இயங்குதளம் யுனிக்சை ஒத்தது, ஆனால் யுனிக்சின் ஆணைமூலத்தை பயன்படுத்தவில்லை என்பதால் இப்பெயர் தெரிவுசெய்யப்பட்டது.

இத்திட்டத்துக்கான அறிவித்தலை திரு. இரிச்சர்டு இசுட்டால்மன் 1983 இல் வெளியிட்டார். 1984 சனவரியில் இதற்கான மென்பொருள் வளர்ச்சிப் பணிகள் தொக்கமாயின. இன்று வரை இத்திட்டமானது "வளர்ச்சி" என்னும் நிலையிலேயே இருக்கிறது. நிறைவு எய்தவில்லை. ஆயினும், இத்திட்டத்தின் பெறுப்பேறாக உருவான கட்டற்ற திறந்தமூல மென்பொருட்களையும், லினக்ஸ் கருவினையும் கொண்டு உருவாக்கப்பட்ட குனூ/லினக்ஸ் இயங்குதளம் இன்று மிகவும் பரவலாகியுள்ளது.

இச்செயற்றிட்டத்தின் பொதுவில் அறியப்பட்ட வெளியீடுகள் பெரும்பாலும் மென்பொருட்களாகவும் தொழில்நுட்பம் சார்ந்தவையாகவும் இருந்தபோதும் இத்திட்டமானது, சமூக, அற, அரசியல் இயக்கமாகவே ஆரம்பிக்கப்பட்டது.

மென்பொருட்களையும், மென்பொருள் உரிம ஒப்பந்தங்களையும் உருவாக்குவதுபோன்றே குனூ திட்டமானது பெருமளவில் தத்துவம் சார் எழுத்தாக்கங்களை வெளியிட்டு வருகிறது. இவை பெரும்பாலும் இரிச்சர்டு இசுட்டால்மனால் எழுதப்படுபவையாகும்

குனூ திட்டத்தின் நிறுவனம்சார் பேச்சாளர்கள்
------------------------------------------

|  |  |
| --- | --- |
|  | 
உச்சரிப்பு

"குனூ" என்ற சொல்லினை சரியாக உச்சரிக்கும் முறை."

---

 |
| *இக்கோப்பைக் கேட்பதில் பிரச்சினையா? ஊடக உதவியைப் பார்க்கவும்.* |

* இராபர்ட் ஜே. சாசல் (Robert J. Chassell)

சைலோயிக் தாச்சாரி (Loïc Dachary)

* இரிக்கார்டோ கால்லி (Ricardo Galli)
* கியார்கு கிரீவ் (Georg Greve)
* ஃபிரடரிக்கோ ஃகைன்சு (Federico Heinz)
* பிராட்லி கூன் (Bradley Kuhn)
* ஈபன் மோகலென் (Eben Moglen)
* ரிச்சர்டு ஸ்டால்மேன் (Richard Stallman)
* தாவீது சுகர் (David Sugar)

வெளி இணைப்புக்கள்
-----------------

* நிறுவன வலைத்தளம்
* முதன்முதலாக வெளியிடப்பட்ட அறிவித்தல்
* தத்துவம் சார் பக்கங்கள்
* குனூ பொது அறிவிப்பு
* குனூ திட்டம் குறித்த விரிவான கட்டுரை ஒன்று
* குனூ திட்ட வரலாறு
**குனியில் கைலாசநாதன்** *(Kuniyil Kailashnathan)* 1979 ஆம் ஆண்டில் தேர்ச்சிபெற்ற ஓர் இந்திய ஆட்சிப் பணியாளர் ஆவார். 1953 ஆம் ஆண்டு மே மாதம் 25 ஆம் நாளில் கைலாசநாதன் பிறந்தார். 2013 ஆம் ஆண்டு முதல் 2014 ஆம் ஆண்டு வரை குசராத்தில் நரேந்திர மோடி முதலமைச்சராக இருந்தபோது இவர் முதன்மைச் செயலாராகப் பணிபுரிந்துள்ளார்.

தொடக்ககால வாழ்க்கை
------------------

கைலாசநாதன் தமிழ்நாட்டிலுள்ள ஊட்டியில் வளர்ந்தார். இங்கு இவரது தந்தை தபால் துறையில் பணிபுரிந்து கொண்டிருந்தார்.

தொழில்
------

குனியில் கைலாசநாதன் 1981 ஆம் ஆண்டு செப்டம்பர் 1 ஆம் தேதி உதவி ஆட்சியராக தனது வாழ்க்கையைத் தொடங்கினார். 1985 ஆம் ஆண்டில் குசராத்தின் சுரேந்திரநகர் மற்றும் 1987 ஆம் ஆண்டில் சூரத் மாவட்டங்களின் மாவட்ட ஆட்சியளாராகப் பணியாற்றினார்.
குசராத் கடல் வாரியத்தின் தலைமை நிர்வாக அதிகாரியாகவும் கைலாசநாதன் இருந்தார். நகர்ப்புறத் துறையில் இவர் 1999 ஆம் ஆண்டு முதல் 2001 ஆம் ஆண்டு வரை அகமதாபாத்தின் நகராட்சி ஆணையராகவும் குசராத்தின் நகர்ப்புற மேம்பாடு மற்றும் நகர்ப்புற வீட்டுவசதித் துறையின் முதன்மை செயலாளராகவும் பணியாற்றினார்.  நகர்ப்புற வீட்டுவசதித் துறையிலிருந்தபோது அகமதாபாத்துக்கான பேருந்து விரைவு போக்குவரத்து திட்டத்தை உருவாக்கிய வழிநடத்தல் குழுவுக்கு தலைமை தாங்கினார்.
2013 ஆம் ஆண்டு மே மாதம் 31 அன்று குசராத் முதலமைச்சர் அலுவலகத்தில் கூடுதல் தலைமைச் செயலாளராக ஓய்வு பெற்றார்.  அரசுப் பணியில் 33 ஆண்டு கால சேவை முடிந்தது என்றாலும் முதலமைச்சர் அலுவலகத்தில் தலைமை முதன்மை செயலாளராக தக்கவைக்கப்பட்டார், இப்பதவி கைலாசநாதனுக்காக உருவாக்கப்பட்டது.

கல்வி
-----

சென்னைப் பல்கலைக்கழகத்தில் வேதியியலில் முதுநிலைப் பட்டமும் வேல்சு பல்கலைக் கழகத்தில் பொருளாதாரத்தில் முதுநிலைப் பட்டமும் பெற்றுள்ளார்.

மேற்கோள்கள்
-----------

1. ↑  "The most powerful Indians in 2014: No. 81-90". 25 May 2014 அன்று பார்க்கப்பட்டது.
2. ↑  "Period wise Municipal Commissioners". 6 June 2014 அன்று மூலம் பரணிடப்பட்டது. 25 May 2014 அன்று பார்க்கப்பட்டது. Unknown parameter `|=` ignored (உதவி)
3. ↑  "The men who rule Modi's Gujarat". www.thehindu.com. 7 May 2014. 25 May 2014 அன்று பார்க்கப்பட்டது.
4. ↑  "Company Overview of Gujarat State Financial Services Limited". 25 May 2014 அன்று பார்க்கப்பட்டது.
**மரியா எல்சா தா ரோச்சா** (1924-2007) இந்தியாவின் கோவாவைச் சேர்ந்தவரும் போர்த்துகீசிய பூர்விகத்தைக் கொண்டவருமான சிறுகதை எழுத்தாளரும் போர்த்துகீசிய மொழி கவிஞருமாவார்.

வாழ்க்கை
--------

மரியா, ஒரு ஆரம்ப பள்ளியில் ஆசிரியராக பணிபுரிந்துள்ளார். வேலையின் காரணமாக கோவா மற்றும் தமன் பகுதி முழுவதும் சென்றுள்ள இவரின் அனுபவங்கள்,செவிவழி கதைகள் மற்றும் பாரம்பரிய நிகழ்வுகளை  அடிப்படையாகக் கொண்டு பல்வேறு கதைகளை எழுதியுள்ளார்.

படைப்புகள்
----------

1960 ஆண்டு முழுவதும், மரியா, கோவாவின் மட்காவ் நகரை மையமாகக் கொண்ட போர்த்துகீசிய மொழி செய்தித்தாளுக்கு ***வாழ்க்கை*** (A Vida) என்ற தலைப்பில் சிறுகதைகளை எழுதியதோடு அந்த செய்தித்தாளின் இணை ஆசிரியராக இருந்து, அதன் கலாச்சார பக்கத்தை வடிவமைத்துள்ளார். அகில இந்திய வானொலியில் ஒளிபரப்பப்பட்ட போர்த்துகீசிய மொழி நிகழ்ச்சியான 'மறுமலர்ச்சி (Renascenza)'யிலும் பணியாற்றியுள்ளார். 

2005 ஆம் ஆண்டில் இவரது சிறுகதைகள் அனைத்தும் தொகுக்கப்பட்டு **பகிரப்பட்ட அனுபவங்கள்**(Vivências Partilhadas) என்ற தலைப்பில் வெளியிடப்பட்டுள்ளது. 

### **பகிரப்பட்ட அனுபவங்கள்**

பகிரப்பட்ட அனுபவங்கள், 1961 ஆம் ஆண்டுக்கு பிந்தைய கோவாவின் போர்த்துகீசிய மொழி இலக்கியத்தில்,  கோவாவின் கீழ்நிலையில் இருந்த பெண்களின் அனுபவங்களில் கவனம் செலுத்தி எழுதப்பட்டுள்ளது,  ஆழமான அனுதாபம் தொனிக்கும் இந்த கதைகளில் ஒரு குறிப்பிட்ட சமூக பழமைவாதத்தின் குறுக்கு நோக்கம் சித்தரிக்கப்பட்டுள்ளது. மரியாவின் எழுத்துக்களில், குறிப்பாக கோவாவில் ஊடுருவியுள்ள போர்த்துகீசிய கலாச்சாரம் மற்றும் அதன் தாக்கமும், கொங்கனியின் பாரம்பரிய பயன்பாடுகளும் கணிசமாக காணப்படுகிறது.

மேற்கோள்கள்
-----------

1. ↑   Cielo G. Festino "Sharing Lives in Maria Elsa Da Rocha's Vivências Partilhadas" in Muse India. போர்த்துகீசிய மொழியில் கோவா இலக்கியம். இதழ் 70. நவம்பர்-டிசம்பர், 2016.
2. ↑  Panjim, Goa: Third Millennium, 2006.
3. ↑  Paul Melo e Castro, 'How the Other Half Live: The Goan Subaltern in the Stories of Vimala Devi, Maria Elsa da Rocha and Epitácio Pais', in Portuguese Language and Literature in Goa: Past, Present and Future, Carmo D'Souza (ed.), Margão, India: CinnamonTeal, 2014, pp.26-32.
4. ↑  Hélder Garmes and Paul Melo e Castro 'Lirismo e Conservadorismo na Arena Política: o conto "Shivá, brincando..." da escritora goesa Maria Elsa da Rocha'. *Revista Abril*, 4.6 (2011), pp.77-87
**மரியா ரோ வின்சன்ட்** *(Mariya Ro Vincent)* ஒரு திரைப்படப்பாடகர், இசையமைப்பாளர் மற்றும் குரல் ஏற்பாட்டாளர் ஆவார். ஏ.ஆர்.ரஹ்மான் , ஹாரிஸ் ஜெயராஜ், டி. இம்மான் , விஜய் ஆண்டனி, ஸ்ரீனிவாஸ், அனிருத் ரவிச்சந்தர், எஸ்.ஜே. சூர்யா மற்றும் ஜோஷ்வா ஸ்ரீதர் போன்ற சிறந்த இசை இயக்குனர்களுடன் பணிபுரிந்துள்ளார். அவரது வெற்றி பாடல்களில் சில கடல் திரைப்படத்தில் இருந்து "அடியே", வணக்கம் சென்னை திரைப்படத்தில் இருந்து "ஹே" போன்றவை அடங்கும். கடல், மரியான், நெடுஞ்சாலை, *மில்லியன் டாலர் ஆர்ம்*, யாமிருக்க பயமேன் மற்றும் இது போன்ற பல வெற்றித் திரைப்படங்களில் அவரது குரல் இடம்பெற்றுள்ளது. மலேசியாவில் நடைபெற்ற விஜய் தொலைக்காட்சியின் *"ஏர்டெல் சூப்பர் சிங்கர்*" மற்றும் *மழவில் மனோரமா*வின் "ஜோஸ்கோ *இந்திய குரல்" மற்றும் மலேசியாவில் உள்ள* ஆஸ்ட்ரோ *தொலைக்காட்சியில்* "சூப்பர் ஸ்டார்" *போன்ற பல்வேறு தொலைக்காட்சி நிகழ்ச்சிகளை ஏற்பாடு செய்யவும், தயாரிக்கவும் அவருக்கு வாய்ப்பு கிடைத்தது.* எல் ஃபெ *என்றழைக்கப்படும் குரல் இசைக்குழுவின் முன்னணி பாடகராகவும், பல்வேறு இசை நிகழ்ச்சிகளிலும் ஈடுபடுகிறார்.*

ஆரம்ப வாழ்க்கை மற்றும் குடும்ப பின்னணி
--------------------------------------

மரியா ரோஷ்னி வின்சென்ட் சென்னை நகரில் 1989, ஜனவரி 4 ஆம் நாள் பிறந்தார். இவரது தந்தை திரு லியோ வின்சென்ட், ஒரு பொறியியலாளர் மற்றும் இவரது தாயார் பெயர் திருமதி.அனிதா வின்சென்ட் என்பதாகும். இவரது இளைய சகோதரி மரியான் ரஞ்சினி வின்சென்ட் ஒரு வரைகலை வடிவமைப்பாளர் ஆவார். இவர் குடும்பத்தில் ஒரே தொழில்முறை இசைக்கலைஞர் ஆவார். அவர் *குட் ஷெப்பர்ட் மெட்ரிக்லேஷன்* மேல்நிலைப் பள்ளியில் பயின்றார். இவர் ஸ்டெல்லா மாரிஸ் கல்லூரியில் இருந்து இளங்கலை விலங்கியல் பட்டம் பெற்றார். அவர் சென்னை பல்கலைக்கழகத்தில் ஆங்கிலத்தில் இளங்கலைப் பட்டத்தையும் பெற்றுள்ளார். அவர் *கோலாலம்பூரி*ல் உள்ள சர்வதேச இசைக் கல்லூரி *(ஐ.சி.ஓ.ஓ.எம்)* மற்றும் *பாஸ்டனி*ல் உள்ள *பெர்க்லீ மியூசிக் ஆஃப் மியூசிக்* ஆகியவற்றில் இசையமைப்பில் இளங்கலை பட்டம் முடித்துள்ளார். இவர் லண்டன் *டிரினிட்டி* கல்லூரியில் *பியானோ*வில் 8 வது நிலை முடித்துள்ளார். அவர் *பியானோ* மற்றும் *கிட்டார்* என்ற இசைக் கருவிகளை வாசிக்க நன்கு அரிந்தவர்.

தொழில்
------

*கச்சேரி ஆரம்பம்* என்ற படத்தில் இசை இயக்குனரான டி. இம்மான் அவர்களால் அறிமுகப்படுத்தப்பட்டார். அப்படத்தில் "கடவுளே" பாடலை இவர் பாடினார். ஏ.ஆர்.ரஹ்மானின் *கே.எம். காலேஜ் ஆப் மியூசிக்*கில் சமகால மேற்கத்திய இசையை பயிற்றுவிப்பாளராக இவர் பணிபுரிந்தார். அங்கே பணியாற்றிக் கொண்டிருக்கையிலேயே ஏ. ஆர். ரகுமான் இவரது திறமையைக் கண்டு அவரது "கடல்" படத்தில் "அடியே" என்ற பாடலை பாட ஒரு வாய்ப்பு கொடுத்தார்.

குறிப்புகள்
-----------

1. ↑  "காப்பகப்படுத்தப்பட்ட நகல்". 2014-12-05 அன்று மூலம் பரணிடப்பட்டது. 2019-03-22 அன்று பார்க்கப்பட்டது.
2. ↑
3. ↑
4. ↑
5. ↑
6. ↑
போலந்தில் இளைஞர்கள் *மதுரா தேர்வுகளை* எழுதுதல். இந்த மதுராத் தேர்வு சீர்தரப்படுத்தப்பட்டுள்ளதால் நாட்டின் பல பகுதிகளிலிருந்தும் வரும் மாணவர்களை ஒப்பிட பல்கலைக்கழகங்களுக்கு எளிதாக உள்ளது.
**சீர்தரப்படுத்தப்பட்ட தேர்வு** (*standardized test*) என்பது ஒரே போன்று "சீர்தரப்படுத்தப்பட்ட" வகையில் நடத்தப்பட்டு மதிப்பிடுதலும் முரணற்று *சீராக* உள்ள தேர்வாகும். வினாக்கள், நடத்துமுறை, நடத்துச்சூழல், மதிப்பீடு செயல்முறைகள், விளக்கங்கள் ஒரே சீராக இருக்குமாறு வடிவமைக்கப்பட்ட தேர்வுகளாகும். இவற்றில் நடத்தப்படுதலும் மதிப்பிடுதலும் முன்னரே முடிவு செய்தபடி சீரான முறையில் அமைந்திருக்கும்.

தேர்வெழுதும் அனைவருக்கும் ஒரே போன்று ஒரே தேர்வு வழங்கபடும் அனைத்துத் தேர்வுகளுமே சீர்தரப்படுத்தப்பட்ட தேர்வுகளாகும். இவை உயர் பணயத் தேர்வுகளாகவோ, நேரம் கட்டுபடுத்தப்பட்ட தேர்வுகளாகவோ பலதேர்வுக் கேள்விகளாகவோ இருக்க வேண்டியதில்லை. இதற்கு எதிரான *சீர்தரப்படுத்தப்படாத தேர்வுகள்* வெவ்வேறுவருக்கு வெவ்வேறு தேர்வுகள் வழங்கப்படுதலும் அல்லது ஒரே தேர்வு வெவ்வேறு சூழல்களில் நடப்பதும் ஆகும்; காட்டாக ஒரு குழுவிற்கு மற்றதை விட அதே வினாத்தாளுக்கு குறைந்த நேரம் வழங்கப்படுதல் அல்லது ஒரே விடை ஒரு சாராருக்கு சரியென்றும் மறு சாராருக்கு தவறென்றும் மதிப்பிடுதல் போன்றவையாகும்.

சீர்தரப்படுத்தப்பட்ட தேர்வுகள் ஒரு சாராருக்கு எளிதாகவும் மறுசாராருக்கு கடினமாகவும் இருப்பதில்லை; அனைவரும் ஒரே அளவுகோலால் மதிப்பிடப்படுகின்றனர். முரணற்று இருப்பதால் இத்தேர்வுகளின் மதிப்பீடுகளை தேர்வெடுத்தவர்களிடையே ஒப்பிடுவது எளிதாக உள்ளது.

மேற்சான்றுகள்
-------------

1. ↑  Sylvan Learning glossary, retrieved online, source no longer available
2. ↑  Popham, W.J. (1999). Why standardized tests don't measure educational quality. *Educational Leadership, 56*(6), 8–15.
3. ↑  Kozol, Jonathan (2005). *The Shame of the Nation*. Crown Publishers New York. பக். 109–134. .
4. ↑  Phelps, Richard P. "Role & Importance of Testing". *nonpartisaneducation.org*. 2016-05-17 அன்று பார்க்கப்பட்டது.

வெளி இணைப்புகள்
---------------

* Joint Committee on Standards for Educational Evaluation பரணிடப்பட்டது 2009-10-15 at the வந்தவழி இயந்திரம்
* Standardized Testing in School
* The Standards for Educational and Psychological Testing
* Definition of Standardized Test from National Council on Measurement in Education பரணிடப்பட்டது 2017-07-22 at the வந்தவழி இயந்திரம்
உள்-பிணைவு படிவாக்கத்தை விளக்கும் படம். இம் முறையில் பயன்படுத்தப்படும் இணைவு நொதிக்கு ஒத்தெதிர் இணைவு மாற்றம் செய்யும் வல்லமை உள்ளதால், எளிதாக மற்றும் விரைவாக படிவாக்கம் இயலும்.
உள்- பிணைவு படிவாக்கம் (infusion cloning) ஒரு எளிமையான, விரைவான பக்டிரியல் படிவாக்கம் (bacterial cloning) செய்யும் முறையாகும். இம்முறையில் நாம் படிவாக்கம் செய்ய விரும்பும் டி.என்.ஏ பகுதிகளை நேரடியாக நாம் படிவாக்கம் செய்ய விரும்பும் பரப்பிகளில் (Plasmid Vector) இசைவாக்கலாம். மேலும் நாம் விரும்பும் நிலைகளில் அதாவது நேர் மற்றும் எதிர் அல்லது தலைகீழ் நிலைகளில் (sense or antisense orientation) படிவாக்கம் செய்யலாம். இதனால் காலவிரயம், பணிச்சுமை குறைவாகும்.

இந் நுட்பத்தில் பயன்படும் இணைவு நொதிக்கு (Ligase) வெட்டி இணைக்கும் தன்மை கொண்டு இருக்கும்.இந் நொதியால் ஒத்தெதிர் இணைவு மாற்றம் (homologus recombination) செய்யும் வல்லமை கொண்டவை.அதனால் இம்முறையில் படிவாக்கம் செய்ய விரும்பும் டி.என்.ஏ பகுதிகளை பாலிமரசு தொடர் வினைக்காக நாம் ஆக்கும் முன்முனையங்களில் (Primer) 15 அல்லது 18 நாம் படிவாக்கம் செய்யவிரும்பும் பரப்பிகளின் வரிசைகளை (sequence) கூடுதலாக இடவேண்டும். மேலும் ஒத்தெதிர் இணைவு மாற்றம் நடைபெறுவதற்கு ஏதுவாக பரப்பியில் உள்ள பல் படிவாக்க இடத்தில் (multiple cloning site) உள்ள கட்டுள்ள நொதிகளில் (restriction enzyme) ஒன்றை தேர்ந்தெடுத்து அவைகளை முன்முனையங்களில் (primer) கூடுதலாக இட வேண்டும். பின் பரப்பியேய், முன்முனையங்களில் இட்ட கட்டுள்ள நொதியால் செரிமானம் (digestion) செய்யப்பட்டு , பி.சி.ஆர். விளை பொருட்களை கலந்து நாம் படிவாக்கம் செய்யலாம்.
**எஸ். புண்ணியமூர்த்தி** (இறப்பு: ஏப்ரல் 15, 2006) இலங்கையின் பிரபல வானொலி அறிவிப்பாளரும், செய்தி வாசிப்பாளருமாவார். தனது திறமையினால் பின்னர் இலங்கை ஒலிபரப்புக் கூட்டுத்தாபனத்தின் தமிழ் செய்திப்பிரிவின் பணிப்பாளராக நியமனம் பெற்றார். வானொலி அஞ்சல், நேர்முக வர்ணனையில் புகழ் பெற்றவர்.

வானொலியில்
----------

புண்ணியமூர்த்தி யாழ்ப்பாண மாவட்டம், ஊர்காவற்றுறை, கரம்பொன் கிராமத்தைப் பிறப்பிடமாகக் கொண்டவர். இலங்கை வானொலியில் 1952 சூலை 17 இல் பகுதிநேர அறிவிப்பாளராக சேர்ந்து கொண்டார். பின்னர் அப்பதவியில் நிரந்தரமாக்கப்பட்டார். ஓர் அரச திணைக்களமாக விருந்த இலங்கை வானொலி 1967 இல் கூட்டுத்தாபனமாக மாற்றப்பட்ட பின்னர், முதலாம் தர அறிவிப்பாளராக நியமிக்கப்பட்டார். 1971 இல் செய்திப் பிரிவு மறுசீரமைக்கப்பட்ட சமயம் தமிழ்ப் பகுதி தனிப்பகுதியாக்கப்பட்டது. இப்பகுதியின் முதலாவது தலைவராக புண்ணியமூர்த்தி பதவியுயர்வு பெற்றார். அவர் 1987 இல் ஓய்வுபெறும்வரை இப்பதவியை வகித்து வந்தார். கண்டதும் கேட்டதும் செய்திச்சுருள், வளரும் பயிர், எமது அதிதி, சுழலும் ஒலிவாங்கி, நாளைய சந்ததி, இசைச் சங்கமம், இசையும் கதையும் ஆகிய நிகழ்ச்சிகளை தயாரித்து வழங்கினார்.

வெளி நாடுகளில் பயிற்சி
----------------------

புண்ணியமூர்த்தி மேற்கு `ஜேர்மன் அரசின் புலமைப்பரிசில் பெற்று 1973 இல் செருமனி சென்று ஒலிபரப்புத் துறையில் டிப்ளோமா பட்டம் பெற்றார். இதுதவிர, 1975 இல் இந்தோனேசியாவின் ஜகார்த்தா நகரில் நடைபெற்ற அபிவிருத்தியடைந்து வரும் நாடுகளில் வானொலியின் வகிபாகம்' என்பது பற்றிய ஒருமாத கால கருத்தரங்கிலும் அவர் பங்குபற்றினார். புண்ணியமூர்த்தி 1974 இல் இலண்டன் பி.பி.சி. சென்று செய்தித் துறையில் ஒரு மாத காலம் சிறப்புப் பயிற்சியும் பெற்றார். 1981 ஆம் ஆண்டில் புதுடில்லியில் பொதுநலவாய நாடுகளின் தலைவர்கள் கலந்துகொண்ட பிராந்திய மாநாட்டில் இலங்கையிலிருந்து அறிக்கை செய்வதற்கு அங்கு சென்ற குழுவிலும் அவர் இடம்பெற்றிருந்தார்.

கெளரவம்
-------

புண்ணியமூர்த்திக்கு கனடாவில் ரொரன்டோ நகர சபை மண்டபத்தில் நடைபெற்ற `தமிழர் தகவல்' மாதாந்த சஞ்சிகையின் 15 ஆவது ஆண்டுப் பூர்த்தி விழாவில் *நான்கு தசாப்த வானலை வித்தகர்* என்ற விருது வழங்கப்பட்டது அவருக்குக் கிடைத்த பெருங்கௌரவமாகும்

எழுதிய நூல்
-----------

தனது வானொலி அனுபவங்களை "*செய்திகள் - வாசிப்பது எஸ். புண்ணியமூர்த்தி*" என்ற பெயரில் ஆங்கில நூலாக எழுதி வெளியிட்டிருக்கிறார்.
**மைசூர் பீடபூமி** (*Mysore plateau*) இந்திய மாநிலமான கர்நாடகாவின் நான்கு புவியியல் வகையிலான தனித்தனி மண்டலங்களில் ஒன்றான ஒரு பீடபூமி ஆகும். பல ஏற்ற இறக்கங்களைக் கொண்ட இந்தப் பீடபூமி மேற்கிலும் தெற்கிலும் மேற்குத் தொடர்ச்சி மலைகளால் சூழப்பட்டுள்ளது. தெற்கில் நீலகிரி மலைகளோடு இந்த பீடபூமி இணைந்துள்ளது. இந்தப் பீடபூமி சுமார் 73,000 சதுர மைல்கள் (189,000 சதுர கி.மீ.) பரப்பளவுடன் 2,600 அடி (800 மீட்டர்) சராசரி உயரத்தில் உள்ளது. இந்தப் பகுதியின் சராசரி மழைப்பொழிவு அளவானது இங்குள்ள தெற்கு மலைப்பகுதிகளில் 80 அங்குலங்கள் (2,030 மி.மீ) முதல் வடக்குப் பகுதிகளில் 28 அங்குலங்கள் (710 மிமீ) வரை வேறுபடுகின்றது.

தென் கர்நாடகப் பீடபூமி எனவும் அறியப்படும் இந்த பீடபூமிக்குப் பெயர் "கரிசல் மண் நிலம்" எனப் பொருள்படும் கருநாடு என்பதிலிருந்து பெறப்பட்டது. இது தார்வரின் எரிமலைப் பாறைகள், படிக இளகல் தீப்பாறைகள் மற்றும் கருங்கற்கள் ஆகியவற்றைக் கொண்டுள்ளது. பெங்களூரு, பெங்களூரு புறநகரங்கள், சாமராஜநகர், ஹாசன், குடகு, கோலார், மண்டியா, மைசூரு மற்றும் தும்கூரு ஆகிய மாவட்டங்களை இந்தப் பீடபூமி உள்ளடக்கியுள்ளது.

வளங்கள்
-------

கர்நாடகா வழியாகப் பாயும் காவிரி ஆற்றின் பெரும்பகுதி மைசூர் பீடபூமி வழியாகச் செல்கிறது. மேலும் கோதாவரி, கிருஷ்ணா, துங்கபத்ரா, சராவதி மற்றும் பீமா போன்ற பிற ஆறுகளையும் கொண்டுள்ளது. சராவதி ஆற்றில் இந்தியாவின் மிக உயர்ந்த அருவியான ஜோக் அருவி (830 அடி அல்லது 253 மீட்டர்) உள்ளது. இந்த அருவி இந்திய நாட்டின் நீர்மின் ஆற்றலுக்கு மிகவும் தேவையானதாகவும் முதன்மையான சுற்றுலாத் தலமாகவும் உள்ளது.

மாங்கனீசு, குரோமியம், தாமிரம் மற்றும் பாக்சைட் ஆகிய தாதுக்கள் வெட்டியெடுக்கப்படுகின்றன. பாபா பூடன் மலைப்பகுதிகளில் பெருமளவு இரும்புத் தாதுக்களும் கோலார் தங்க வயல் பகுதிகளில் தங்கமும் உள்ளன.

சோளம், பருத்தி, அரிசி, கரும்பு, எள் விதைகள், வேர்க்கடலை (நிலக்கடலை), புகையிலை, பழங்கள், தேங்காய், காபி போன்றவை இங்கு விளையும் முதன்மைப் பயிர்கள் ஆகும். இங்கு வளரும் சந்தனமரங்கள் பெருளவில் ஏற்றுமதி செய்யப்படுகின்றன, மேலும் தேக்கு மற்றும் யூகலிப்டஸ் மரங்கள் மரச்சாமான்கள் மற்றும் காகிதங்கள் தயாரிக்கப் பயன்படுகின்றன.

தொழில்கள்
---------

ஜவுளி உற்பத்தி, உணவு மற்றும் புகையிலை பதனிடுதல் மற்றும் அச்சிடுதல் ஆகியவை முதன்மைத் தொழில்களாக இருக்கின்றன. கர்நாடக மாநிலத்தின் தலைநகரான பெங்களூரு, இந்தப் பீடபூமியின் தொழில்துறை வளர்ச்சியின் முதன்மையான இடமாக இருக்கின்றது. இங்குள்ள பிற நகரங்கள் மைசூரு, பெலகாவி, கலபுரகி, பள்ளாரி மற்றும் விஜயபுரா.

மேலும் காண்க
------------

* தக்காணப் பீடபூமி

மேற்கோள்கள்
-----------

1. ↑
**மிசா** (*MISA*) என்று பரவலாக அறியப்பட்ட **உள் நாட்டுப் பாதுகாப்பு பராமரிப்புச் சட்டம்** (*Maintainence of Internal Security Act*) இந்தியாவின் உள்நாட்டுப் பாதுகாப்பிற்காக பலத்த சர்ச்சைக்கிடையே ஏற்படுத்தப்பட்ட இச்சட்டம் 1971 ஆம் ஆண்டு பிரதமர் இந்திரா காந்தியின் ஆளுமையின் பொழுது கொண்டு வரப்பட்டச் சட்டமாகும்.

இந்தியச் சட்ட செயலாக்கப் பிரிவினருக்கு அதிக அதிகாரங்களை கொடுக்கும் விதமாக, அதன்மூலம் நிச்சயமற்ற குற்றக்காரணங்கள் ஏதுமின்றி எந்தவொரு தனிநபரையும் கைது செய்யமுடியும், அவரின் செயல்பாடுகளை முடக்க முடியும், அவரின் உடைமைகளை பிடிஆணை இல்லாமல் பறிமுதல் செய்யவும் இச்சட்டம் வழிவகை செய்கின்றது. 

இச்சட்டம் மனித உரிமைகளை நசுக்குவதற்காகவும், அரசியல் பழி வாங்கும் செயலுக்காகவுமே பெரும்பாலும் பயன்படுத்தப்பட்டது. இதனால் ஆளுமையில் உள்ளவர்கள் அரசியல் களத்தில் தங்களது அணிக்கு எதிரணியால் ஏற்படும் போட்டியினை சமாளிக்கவேப் பயன்படுத்தினர்.

நெருக்கடி நிலையின் பொழுது
-------------------------

நெருக்கடி நிலை அறிவிப்பின்போது (1975-1977) ஆயிரக்கணக்கான அப்பாவி மக்கள் வலுக்கட்டாயமாக விசாரணையின்றி கைது செய்யப்பட்டு சித்தரவதைக்குள்ளானார்கள். பல சட்டமன்ற உறுப்பினர்களும், அரசியல் தலைவர்களும், இந்திரா காந்தியின் அரசியல் பழிவாங்கும் நோக்கத்திற்காக கைதானார்கள். அதில் குறிப்பிடத்தக்க அரசியல் கட்சியான ஜனதா கட்சியைச் சேர்ந்தவர்கள் அதிகம் பேர் கைது செய்யப்பட்டனர்.

உருவாக்கம்
----------

இந்திய அரசியலமைப்பின் 39 வது திருத்தச் சட்டமாக 9 வது அட்டவணையில் சேர்க்கப்பட்டது. இச்சட்டம் சேர்க்கப்படுவதற்கு முன் இச்சட்ட வடிவை நீதிமுறைமையின் பரிசீலணைக்கு அனுப்பாமலேயே, இந்திய அடிப்படை உரிமையை பாதிக்கும் என்று தெரிந்த நிலையிலேயே, இந்திய அடிப்படை கட்டமைவுக்கு எதிராக அமல்படுத்தப்பட்டது.

நீக்கம்
-------

இச்சட்டம் 1977 ஆம் ஆண்டு இந்திரா காந்தியினைத் தொடர்ந்து இந்தியாவின் ஆளுமைக்கு வந்த ஜனதா கட்சியினரின் ஆளுமை அரசு கொண்டு வந்த 42 வது திருத்தச் சட்டம் 1978 இன்படி, அதன் 9 வது அட்டவணையிலிருந்து, இச்சட்டத்தினை நீக்கம் செய்தது.

சிறை சென்றவர்கள்
----------------

இச்சட்டத்தினால் கைது செய்யப்பட்டு சிறை சென்றவர்களில் சில முக்கியமானவர்கள்-;

* லாலு பிரசாத் யாதவ் (சிறை சென்றதின் நினைவாக இவரின் மூத்த மகளுக்கு மிசா பாரதி என்று பெயரிட்டுள்ளது குறிப்பிடத்தக்கது)
* லால் கிருஷ்ண அத்வானி
* அடல் பிகாரி வாஜ்பாய்
* மு. கருணாநிதி
* வைகோ
* வீரபாண்டி எஸ். ஆறுமுகம்
* ஆர். சின்னசாமி
* முரசொலி மாறன்
* ஆற்காடு வீராசாமி
* மு.க. ஸ்டாலின்[]

மேற்கோள்கள்
-----------

1. ↑  Ganguly, Sumit; Diamond, Larry; Plattner, Marc F. (13 August 2007). *The State of India's Democracy*. JHU Press. பக். 130–. பன்னாட்டுத் தரப்புத்தக எண்:978-0-8018-8791-8. .
2. ↑  Harding, Andrew; Hatchard, John (1993). *Preventive Detention and Security Law: A Comparative Survey*. Martinus Nijhoff Publishers. பக். 61–. பன்னாட்டுத் தரப்புத்தக எண்:0-7923-2432-3. .

| * பா
* உ
* தொ
இந்திய மக்களின் அடிப்படை சட்டங்கள் |
| --- |
| கட்டமைப்பு | 
* இந்தியச் சட்டம்
* இந்திய அரசியலமைப்பு
* இந்தியாவின் அடிப்படை உரிமைகள்
* இந்திய தண்டனைச் சட்டம்

 |
| உரிமைச் சட்டம் | 
* மனித உரிமைகள் பாதுகாப்புச் சட்டம்,1993
* தகவல் பெறும் உரிமைச் சட்டம், 2005
* இந்திய நுகர்வோர் பாதுகாப்புச் சட்டம், 1986

 |
| இதர பாதுகாப்புச் சட்டங்கள் | 
* மிசா
* தடா
* பொடா
* உபா

 |
| மாநிலச் சட்டங்கள் | 
* தமிழ்நாடு குண்டர் தடுப்புச் சட்டம்

 |
| இந்திய சட்டங்கள் |
**எஸ். பி. காந்தன்** (**S.B. Khanthan**), தமிழ் மேடை நாடகம், தொலைக்காட்சித் தொடர் மற்றும் திரைப்பட இயக்குநர் ஆவார்.

தொழில்
------

ஹரிகதா கலாட்சேபம் புகழ் டி. எஸ். பாலகிருஷ்ண சாஸ்திரியின் மகனான எஸ். பி. காந்தன் பட்டயக் கணக்கர் தொழில் செய்து கொண்டிருந்த போது, மேடை நாடக நடிகரும் மற்றும் திரைப்பட நடிகருமான, தனது சகோதரர் மௌலியின் தாக்கத்தால், காந்தன், நகைச்சுவை மேடை நாடகங்களை இயக்கினார். பின்னர் பட்டயக் கணக்கர் வேலையை விட்டுவிட்டு, கிரேசி மோகன் எழுத்தில், கிரேசி மோகன், மாது பாலாஜி, ஆர். நீலகண்டன் மற்றும் சீனு மோகன் ஆகியோர் நடிப்பில் முழு நகைச்சுவை மேடை நாடகங்களின் இயக்கப் பணியை மேற்கொண்டார். மேலும் தொலைக்காட்சித் தொடர் இயக்குநராகவும் மற்றும் ஆவணப்பட இயக்குநராகவும் செயல்படுகிறார்.

காந்தனின் தொலைக்காட்சித் தொடர்கள்
---------------------------------

கிரேசி மோகன் எழுதிய கீழ்கண்ட தொலைக்காட்சி நாடகங்களை எஸ். பி. காந்தன் இயக்கியுள்ளார்.

* கிரேசி மோகன் எழுதிய *ஹியர் ஈஸ் க்ரேசி*  (1986-1987)
* *மாது-சீனு*
* *நில் கவனி கிரேசி*
* *சி-ரி-க-ம-ப-த-நி*
* *ஒரு பேயின் டைரி*
* *பத்துக்கு பத்து*
* *கிரேசி டைம்ஸ்*
* *விடாது சிரிப்பு*
* *சிரி சிரி கிரேசி*
* *அலாவுதினும் 100 வாட்ஸ் பல்பும்*
* *கிரேசி கிஷ்கிந்தா*
* *மாது மிரண்டால்*
* *அன்புள்ள மாதுவிற்கு*
* *மீசை ஆனாலும் மனைவி*
* *சாடிலைட் சாமியார்*
* *ஜுராசிக் பேபி*
* *சாக்லேட் கிருஷ்ணா*

வெளியிட்ட குறுந்தகடுகள்
-----------------------

வெளிநாட்டு வாழ் தமிழர்கள் காண்பதற்கு வேண்டி, கிரேசி மோகன் எழுதிய நாடகங்களை எஸ். பி. காந்தன் குறுந்தகடுகளில் பதிந்து வெளியிட்டுள்ளார்.

* *கணபதிக்கு கல்யாணம்* - DD1
* *கணேசனுக்கு கால்கட்டு* - DD1
* *சிரிப்புத் திரை* - சன் டி. வி.
* *கம்ப்யூட்டர் காதல்* - ராஜ் டி. வி
* *மாது பிளஸ் 2*
* *மேரேஜ் மேடு இன் சலூன்*
* *பௌர்ணமி* - கே. பாலசந்தர் இயக்கியது.
* *ஒரு கூடை பாசம்* - கே. பாலசந்தர் இயக்கியது.

பிற தகவல்கள்
------------

தனது சகோதரர் மௌலி எழுதிய *நான் ரெடி நீ ரெடியா* எனும் மேடை நாடகத்தை எஸ். பி. காந்தன் இயக்கி, ஸ்டார் விஜய் தொலைக்காட்சியில் 40 வாரத் தொடர்களாக வெளியானது. காந்தன் இயக்கிய சாருலதா எனும் தொடர் 40 வாரங்களாக சன் தொலைக்காட்சியில் வெளியானது. மேலும் எஸ். பி. காந்தன் விளம்பரப் படங்கள் மற்றும் ஆவணப்படங்களையும் இயக்கியுள்ளார்.

2006-இல் நகைச்சுவை மற்றும் காதல் உணர்வுடன் கூடிய *ஜெர்ரி* எனும் திரைப்படத்தை காந்தன் இயக்கியுள்ளார்.

மேற்கோள்கள்
-----------

1. ↑  The journey of multifaceted Khanthan
2. ↑  KRISHNAMACHARI, SUGANTHY (21 January 2010). "The GNB charisma". *தி இந்து*.. பார்த்த நாள்: 29 July 2011.
3. ↑  Here's Crazy
4. ↑  Madhu - Cheenu
5. ↑  Maadhu +2
6. ↑  marriage made in saloon
7. ↑  Jerry (film)

வெளி இணைப்புகள்
---------------

* எஸ். பி. காந்தனின் இணையதளம் பரணிடப்பட்டது 2018-12-06 at the வந்தவழி இயந்திரம்
* எஸ். பி. காந்தனின் பேட்டி - காணொலி
**ஜோன் அமரதுங்க** (*JOHN AMARATUNGA, M.P* ; (பிறப்பு: மே 21, 1940) இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சியின் சார்பில் கம்பஹா மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 9வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று சுற்றுலாத்துறை மற்றும் கிறிஸ்தவ விவகார அமைச்சராக நியமிக்கப்பட்டார்.

வாழ்க்கைக் குறிப்பு
-------------------

கனடானாவில் வசிக்கும் இவர் ஒரு சட்டத்தரணி ஆவார். ரோமன் கத்தோலிக்க மதத்தைச் சேர்ந்தவர்.

மேற்கோள்கள்
-----------

1. ↑  "இலங்கையின் புதிய அமைச்சரவை பதவியேற்றுள்ளது". பிபிசி தமிழ். 4 செப்டம்பர் 2015. 4 செப்டம்பர் 2015 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2003-12-04 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-09-06 அன்று மூலம் பரணிடப்பட்டது. 2015-09-04 அன்று பார்க்கப்பட்டது.

உசாத்துணை
---------

* ஜோன் அமரதுங்க
**தோமா முல்லர்** (*Thomas Müller*, மாற்று ஒலிப்பு:*தாமஸ் முல்லர்*; பிறப்பு: செப்டம்பர் 13, 1989) செருமனியின் தேசிய அணியில் விளையாடும் ஒரு கால்பந்து விளையாட்டு வீரர் ஆவார். இவர் பேயேர்ன் மியூனிக்கு கால்பந்தாட்டக் கழகத்தில் ஒரு முக்கிய அங்கம் ஆவார். முல்லர் நடுக்கள அல்லது முன்னணி வரிசையில் பந்தைத் தாக்கும் நிலையில் விளையாடி வருகிறார். இருபுறத்திலிருந்தும் விளையாடக்கூடிய திறனுடையவர். ஆட்டக்களத்தின் எந்த இடத்திலும் ஆடக்கூடிய திறன், அணியுடன் ஒருங்கிசைவு, நெடுநேரம் ஆடக்கூடிய உடற்றிறன் ஆகியவற்றிற்காக பாராட்டப்படுகிறார். கோல்களுக்கான வாய்ப்புகளை உருவாக்குவதிலும் கோலடிப்பதிலும் நிலைத்த தன்மையைக் காட்டி வருகிறார். பேயர்ன் மியூனிக் கழகத்தில் இளஞர் அணியில் துவங்கிய இவரது விளையாட்டு அங்கு பதப்படுத்தப்பட்டுள்ளது. 2009-10 ஆண்டு பருவத்தில் நடந்த அனைத்து கழக ஆட்டங்களிலும் பங்கேற்று அவ்வாண்டில் பேயர்ன் மியூனிக்கு புன்டசுலீகா மற்றும் செருமானிய காற்பந்துக் கழகத்தின் *போகல் கோப்பை*யையும் வென்று இரட்டை எய்த உதவினார். 2010இல் பேயர்ன் மியூனிக்கு வாகையர் கூட்டிணைவு இறுதியாட்டத்திற்கு எய்தவும் காரணமாக இருந்தார். இச்சாதனைகளால் இவர் 2010 உலகக்கோப்பைக்கான தேசிய அணியில் சேர்த்துக் கொள்ளப்பட்டார். இந்தப் போட்டியில் ஆறு ஆட்டங்களில் ஐந்து கோல்கள் அடித்து செருமானிய அணி மூன்றாமிடம் எட்ட உறுதுணையாக இருந்தார்.
*ஃபிஃபாவின் சிறந்த இளைய காற்பந்தாட்டக்காரர்* என்ற விருதையும் பெற்றார். மேலும் இப்போட்டிகளில் மிகக் கூடுதலான கோல்கள் அடித்தமையால் *தங்கக் காலணி* விருதையும் வென்றார்.

சூன் 16, 2014இல் 2014 உலகக்கோப்பை காற்பந்து போட்டிகளில் போர்த்துக்கல்லுடனான செருமனியின் துவக்க ஆட்டத்தில், முல்லர் *ஆட்ரிக்கு* -ஒரே ஆட்டத்தில் மூன்று கோல்கள் - அடித்து 4-0 என்ற கணக்கில் செருமனி வெல்லக் காரணமானார். தவிரவும் இந்த ஆட்டத்தின் 37வது நிமிடத்தில் போர்த்துக்கேய வீரர் பேப்பிக்கு இவரை தலையால் முட்டியதால் சிவப்பு அட்டை வழங்கப்பட்டது. இவரே இந்த ஆட்டத்தின் ஆட்டநாயகனாக அறிவிக்கப்பட்டார்.

மேற்சான்றுகள்
-------------

1. ↑  "FIFA Club World Cup Morocco 2013: List of Players" (PDF). FIFA. 7 திசம்பர் 2013. p. 5. Archived from the original on 2018-12-24.. பார்த்த நாள்: 8 திசம்பர் 2013.
2. ↑  "Thomas Müller Player Profile FC Bayern München AG". Fcbayern.telekom.de. 16 ஏப்ரல் 2012 அன்று பார்க்கப்பட்டது.
3. ↑  "Nationalspieler Thomas Müller" (German). DFB. 17 சனவரி 2014. 14 பெப்ரவரி 2014 அன்று பார்க்கப்பட்டது.CS1 maint: Unrecognized language (link)
4. 1 2  Starcevic, Nesha (16 June 2014). "World Cup: Thomas Mueller scores hat trick as Germany routs Portugal". The Associated Press. Salvador, Brazil: Toronto Star.. பார்த்த நாள்: 16 June 2014.
5. 1 2  Ornstein, David (16 June 2014). "Germany 4-0 Portugal". *BBC*.. பார்த்த நாள்: 16 June 2014.
நெய்தல் தத்தனார் சங்ககாலப் புலவர்களில் ஒருவர். இவரது பாடல்கள் 3 உள்ளன. அவை அகநானூறு 243, நற்றிணை 49, 130 ஆகியவை

இந்த 3-ல் ஒன்று பாலைத்திணைப் பாடலாக இருப்பினும் தொகுப்பில் இடம்பெறாத இவரது பாடல்களில் பல நெய்தல்திணைப் பாடல்களாக இருந்தமையால் போலும் இவரது பெயருக்கு முன் 'நெய்தல்' என்னும் அடைமொழியை எட்டுத்தொகை நூல்களைத் தொகுத்தவர்கள் சேர்த்துள்ளனர்.

இவரது பாடல்கள் சொல்லும் செய்திகள்
---------------------------------

### அகம் 243

* திணை - பாலை

#### வாடை

கண்ணோட்டம்  இல்லாமல் வாடை வந்து இருக்கை கொண்டுள்ளது. 

##### அவரை

வாடைக்காற்று வீசும்போது அவரைப் பூக்கள் உதிரும்.

##### ஈங்கை

வளைந்து தழைத்த துர் கட்டிய ஈங்கைச் செடி பவளம் போன்ற செந்நிறப் பூக்கள் பூக்கும்.

##### பகன்றை

தலை குப்புற இறங்கித் தொங்கும் பூங்கொத்துகளை உடைய பகன்றைப்பூ இறங்கும் பனிநீர்த் திவலைகள் போல எங்கும் பரந்து பூக்கும்.

##### பாசவல்

நெல்லுப்பயிர் காயாத பச்சைநெல் காய்க்கும் கதிர் வாங்கும்.

#### துணையில் வாழ்க்கை

தலைவனைப் பிரிந்திருக்கும் தலைவியின் பாலை வாழ்க்கை துணையில் வாழ்க்கை ஆகும். இப்படி வாழும்போது தலைவி பலவாறு தலைவனைப் பற்றி எண்ணிப் புலந்து நொந்துகொள்வாள்.

இப்படிப்பட்ட வாழ்க்கையை இப்பாடலின் தலைவி 'தொல்வினைப் பயன்' என்று எண்ணிப் பொறுத்துக்கொள்கிறாள்.

### நற்றிணை 49

* திணை - நெய்தல்

மணல் மேட்டில் மகளிர் விளையாடாததால் கடலலை ஏறிப் பாய்கிறது. முடிச்சுப் போட்ட வலைகள் முகந்துவந்த இறால் பாவைகளைக் கவரவரும் பறவைகளை ஓட்டி ஓட்டிப் பகல்பொழுது போகிறது. அங்கே என் குடும்பத்தார் கோட்டுமீனாகிய சுறாமீனைப் பிடித்துக்கொண்டிருக்கின்றனர். இந்த நேரத்தில் மெல்ல நழுவிச் சென்று அவர் எங்கிருக்கிறார் என்று கண்டறிந்து வரலாமா - என்று தலைவியும் தோழியும் பேசிக்கொள்கின்றனர். (பகலில் வந்த தலைவன் இரவில் வரவேண்டும் என அறிவுறுத்தும் உரையாடல் இது)

### நற்றிணை 130

* திணை - நெய்தல்

#### தமது செய் வாழ்க்கை

தாமே முயன்று உணவைப் பெற்று உண்டு வாழும் வாழ்க்கை இனியது.

பலராகக் கூடித் தண்ணுமை முழக்கி மானை வளைத்துப் பிடித்து உண்ணும் வாழ்க்கை இங்குத் தமதுசெய் வாழ்க்கை என்று குறிப்பிடப்படுகிறது.

#### உயவுத்துணை இல்லை

ஏன் வாடியிருக்கிறாய் என்று அவர் வந்து ஒருநாள்கூடக் கேட்டதில்லை. எனவே என் வாழ்க்கை உசாவும் துணை இல்லாத வாழ்க்கையாக உள்ளது என்கிறாள் தலைவி.

அடிக்குறிப்பு
-------------

1. ↑  கண்ணோட்டம்
**ஜோன் பிலிப் கீ** (*John Phillip Key*, பிறப்பு: ஆகஸ்ட் 9, 1961) என்பவர் நியூசிலாந்தின் அரசியல்வாதியும் , 2008 பொதுத்தேர்தல்களில் வெற்றி பெற்று அந்நாட்டின் பிரதமராகத் தேர்ந்தெடுக்கப்பட்டவரும் ஆவார்.

வாழ்க்கைச் சுருக்கம்
--------------------

ஆக்லன்ட் நகரில் இரண்டு பெண் சகோதரர்களுடன் பிறந்தார் ஜோன் கீ. சிறு வயதிலேயே தந்தையை இழந்த கீ ஆஸ்திரிய யூத இன தாயாரின் பராமரிப்பில் வளர்ந்தார்.

கண்டர்பரி பல்கலைக்கழகத்தில் கணக்கியலில் பட்டப்படிப்பை 1981 இல் முடித்த கீ பின்னர் ஹார்வார்ட் பல்கலைக்கழகத்தில் பட்டப்பின் படிப்பைத் தொடர்ந்தார். ஆனாலும் அவர் பட்டம் பெறாமலேயேயே நாடு திரும்பினார்.

2001 ஆம் ஆண்டில் தீவிர அரசியலில் நுழைந்தார். நியூசிலாந்து தேசியக் கட்சியில் இணைந்து ஹெலன்ஸ்வில் தொகுதி நாடாளுமன்ற உறுப்பினரானார். 2006 இல் எதிர்க்கட்சித் தலைவரானார். 2008 ஆம் ஆண்டு நவம்பர் 8இல் நடந்த தேர்தலில் ஹெலன் கிளார்க்கின் ஒன்பதாண்டு கால ஆட்சியைத் தோற்கடித்து பிரதமராகத் தேர்ந்தெடுக்கப்பட்டார்.

மேற்கோள்கள்
-----------

1. ↑
2. ↑  POLITICS: John Key - A snapshot
3. ↑  Profile: John Key

வெளி இணைப்புகள்
---------------

* www.johnkey.co.nz பரணிடப்பட்டது 2007-03-31 at the வந்தவழி இயந்திரம்
**தோம் ஏபல்** *(Tom Abel)* (born 1970) ஒரு செருமானிய அண்டவியலாளர் ஆவார். இவர் அண்டவியல் கட்டமைப்பை ஆய்வு செய்துவருகிறார். இவர் புடவியின் முதல் தலைமுறை விண்மீன்களில் அருகிய பொன்ம அடர்விண்மீன்களின் ஈர்ப்புக் குலைவை முதன்முதலாக மதிப்பீடு செய்தார். இந்த ஆய்வை இவர் கிரெகு எல். பிறையன், மைக்கேல் எல். நார்மன் ஆகியோரோடு இணைந்து செய்து 2000 ஆம் ஆண்டில் அறிவியல் இதழில் வெளியிட்டார் (2002, 295, 93). இவர் தன் முனைவர் பட்டத்தை 2000 ஆம் ஆண்டில் முனிச்சில் அமைந்த உலூத்விக் மாக்சுமில்லன் பல்கலைக்கழகத்தில் பெற்றார்.

இவர் கலிபோர்னியாவில் உள்ள பாலோ அல்டாவில் அமைந்த சுட்டான்போர்டு பல்கலைக்கழகத்தின் இயற்பியல் பேராசிரியரும் சிலாக் (SLAC) தேசிய முடுக்கி ஆய்வகத்தின் துகள் இயற்பியலாளரும் வானியற்பியலாளரும் ஆவார். இவர் 2013 முதல் 2018 வரை காவ்லி துகள்வானியற்பியல், அண்டவியல் நிறுவன இயக்குநராக இருந்து வருகிறார்.

பின்னணி
-------

ஏபல் செருமனியில் உள்ள உலோவர் பவாரியாவில் பிறந்தார்.

பணிகள்
------

இவரது முதன்மையான ஆர்வங்களாக பின்வருப் பணிகள் அமைகின்றன:

* பாழ்நிலை (Primordial) விண்மீன் உருவாக்கம்
* புடவியின் கட்டமைப்பு உருவாக்கமும் மறுமின்னணுவாக்கமும்
* வானியற்பியல்சார் பாய்ம இயங்கியல்
* கதிரியக்க பரிமாற்றம்

மேற்கோள்கள்
-----------

1. ↑  "Curriculum Vitae" (PDF). *tomabel.org*. Abel's personal website. 20 April 2016 அன்று பார்க்கப்பட்டது.
2. ↑  "Tom Abel » About Me". *tomabel.org*. Abel's personal website. 11 September 2015 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* Kavli Institute for Particle Astrophysics and Cosmology homepage
* Stanford homepage
**எஸ். பி. திசாநாயக்கா** (*S. B. Dissanayake*, பிறப்பு: செப்டம்பர் 18 1951), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் கண்டிமாவட்டத்திலிருந்து மக்களால் தெரிவு செய்யப்பட்ட உறுப்பினர். உயர்கல்வி அமைச்சர். சுதந்திர இலங்கையின் 9வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று சமூகநலத் துறை அமைச்சராக நியமிக்கப்பட்டார்.

வாழ்க்கைக் குறிப்பு
-------------------

மதன்வல, ஹங்குராங்கெத்தையில் வசிக்கும் இவர், பௌத்தமதத்தைச் சேர்ந்தவர்.

உசாத்துணை
---------

* எஸ். பி. திசாநாயக்கா

மேற்கோள்கள்
-----------

1. ↑  "இலங்கையின் புதிய அமைச்சரவை பதவியேற்றுள்ளது". பிபிசி தமிழ். 4 செப்டம்பர் 2015. 4 செப்டம்பர் 2015 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2003-12-04 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-09-06 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
***எஸ். பி. வெங்கடேஷ்*** (*S. P. Venkatesh*), ***சங்கீதராஜன்*** (*Sangeetharajan*) என்றும் அழைக்கப்படுகிறார், பிறப்பு 5 மார்ச் 1955) என்பவர் ஒரு இந்திய இசையமைப்பாளர் ஆவார். இவர் முதன்மையாக மலையாளப் படங்களில் பணியாற்றியுள்ளார். இவர் 80 மற்றும் 90 களின் பிற்பகுதியில் மலையாள திரைப்படத் துறையின் பாடல்களுக்காக பிரபலமானவர்.

தொழில்
------

வெங்கடேசின் தந்தை பழனி ஒரு திறமையான மாண்டோலின் இசைக் கலைஞர். வாழ்க்கையின் ஆரம்பத்தில், எஸ். பி. வெங்கடேஷ் கிட்டார், பாஞ்சோ, மாண்டோலின் போன்றவற்றை வாசித்தார், மேலும் துவக்கக் காலத்தில் சியாம் மற்றும் ரவீந்திரன் ஆகியோரிடம் உதவி இசை அமைப்பாளராக இருந்தார். டென்னிஸ் ஜோசப் மலையாள திரைப்படத் துறையில் இவரை அறிமுகப்படுத்தினார். தம்பி கண்ணந்தனம் இயக்கிய *ராஜவிண்டே மகன்* படம் இவருக்கு நல்ல பெயரை பெற்றுத்தந்தன. இந்த படமும், படத்தின் பாடல்களும் பெரிய வெற்றியைப் பெற்றது. இதன் விளைவாக 1990 களில் இவரது தொடர்ச்சியான வெற்றி படப் பாடல்கள் வெளியாயின. இவரது மிகவும் பிரபலமான திரைப்பட பாடல்கள் இடம்பெற்ற பாடங்களாக இந்திரஜாலம், கிலுக்கம், மின்னாரம், ஸ்பாடிகம், துருவம், கௌரவர், ஜானி வாக்கர், கிழக்கன் பாத்ரோஸ், ஹிட்லர் ஆகியவை உள்ளன.

  

1993 ஆம் ஆண்டில், *பைத்ருகாம்* மற்றும் *ஜனம்* ஆகிய படங்களுக்கு இசை அமைத்ததற்காக சிறந்த இசை இயக்குனருக்கான கேரள மாநில திரைப்பட விருதை வென்றார்.

1999 ஆம் ஆண்டில், பாபு கணேஷ் மற்றும் விசித்ரா நடித்த வெளிவராத தமிழ் திரைப்படமான *இது முடிவதில்லை* படத்திற்க்காகஒரே நாளில் ஒன்பது பாடல்களைப் பதிவு செய்தார்.

திரைப்படவியல்
-------------

### தமிழ் படங்கள்

* *திருப்பூர்* (2010) (பின்னணி இசை மட்டும்)
* *உனக்காக என் காதல்* (2010) (பின்னணி இசை மட்டும்)
* *மண்டபம்* (2010) (பின்னணி இசை மட்டும்)
* *பிஞ்சு மனசு* (2009) (பின்னணி இசை மட்டும்)
* *காசிமேடு கோவிந்தன்* (2008) (பின்னணி இசை மட்டும்)
* *முனி* (2007) (பின்னணி இசை மட்டும்)
* *இருவர் மட்டும்* (2006) (பின்னணி இசை மட்டும்)
* *ரிமோட்* (2004)
* *பீஷ்மர்* (2003)
* *வடக்கு வாசல்* (2003)
* *அம்மையப்பா* (2002)
* *கேம்* (2002)
* *நீ எந்தன் வானம்* (2000)
* *அடுத்தக் கட்டம்* (1999)
* *மறு விசரணை* (1995)
* *இதுதாண்டா சட்டம்* (1992)
* *தீச்சட்டி கோவிந்தன்* (1991)
* *விக்னேஷ்வர்* (1991)
* *நண்பர்கள்* (1991)
* *சேலம் விஷ்ணு* (1990)
* *13-ம் நம்பர் வீடு* (1990)
* *பாட்டாளி மகன்* (1990)
* *என் கணவர்* (1989)
* *காவல் பூனைகள்* (1989)
* *பூவுக்குள் பூகம்பம்* (1988)

குறிப்புகள்
-----------

1. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் எஸ். பி. வெங்கடேஷ்
* www.gomolo.in சுயவிவரம்
* www.citwf.com சுயவிவரம்
* எம்.எஸ்.ஐ.யில் எஸ்.பி. வெங்கிதேஷ்
**எஸ். பேன்ட் அலைக்கற்றை ஊழல்** (*S-band Spectrum Scam*) என்பது இந்திய விண்வெளித்துறையின் வணிக கிளையான ஆந்திரிக்சு கழகமும் தேவாசு மல்டி மீடியா என்ற தனியார் நிறுவனமும் எஸ் பிரிவு அலைக்கற்றைகளை ஒதுக்கீடு செய்வதற்காக போடப்பட்ட புரிந்துணர்வு ஒப்பந்தத்தால் இந்திய அரசிற்கு சுமார் 2 லட்சம் கோடி ரூபாய் இழப்பு ஏற்படுத்தியதாக குற்றம்சாட்டப்படும் ஊழல் ஆகும். இவ்வொப்பந்ததால் அரசுக்கு பேரிழப்பு ஏற்படும் என்ற செய்தி*தி இந்து* நாளிதழ் பெப்ரவரி 6, 2011ம் தேதி அன்று வெளியிட்டது. அதன் பிறகு எழுந்த சர்ச்சையால் ஆந்திரிக்சு-தேவாசு ஒப்பந்தத்தை இந்திய பாதுகாப்பிற்கான முக்கிய அமைச்சரவைக்குழு ரத்து செய்தாது.

வரலாறு
------

இந்திய விண்வெளித்துறையின் பயன்பாட்டிற்கு ஒதுக்கப்பட்ட 150 மெகா கெட்சு அலைக்கற்றைகளில் 70 மெகா கெட்சு அலைக்கற்றையை தேவாசு மல்டிமீடியா என்ற தனியார் நிறுவனத்திற்கு சில சேவைகள் செய்யும் வகையில் சனவரி 28, 2005 ம் ஆண்டு 1000 கோடி ரூபாய்க்கு புரிந்துணர்வு ஒப்பந்தம் போடப்பட்டது. அப்போது இந்திய விண்வெளித்துறையின் தலைவராக ஜி. மாதவன் நாயர் பதவி வகித்தார். இவ்வொப்பந்தத்தினால் இந்திய அரசுக்கு 2 லட்சம் கோடி ரூபாய் இழப்பு ஏற்பட்டதாக இந்திய அரசின் தணிக்கை அதிகாரி தெரிவித்துள்ளார். இது இந்தியாவில் மிகுந்த சர்ச்சையை ஏற்படுத்தியது. சனவரி 2012 இல் எந்த அரசுத்துறை பணிகளிலும் பொறுப்பேற்க இவருக்குத் தடை விதிக்கப்பட்டு நடவடிக்கை எடுக்கப்பட்டது. இதனையடுத்து இந்திய தொழில்நுட்பக் கழகம் பட்னாவின் ஆளுனர் குழுமத் தலைவர் பதவியிலிருந்து நாயர் விலகினார்.

மேற்கோள்கள்
-----------

1. ↑  One, India. "Web". *News paper*. one india. 25 January 2012 அன்று பார்க்கப்பட்டது.
2. ↑  "Former ISRO chief steps down from IIT-Patna board". *Times of India*. .
**நீதியரசர் மகாராஜன்** (**Justice. S.Maharajan**) தமிழ்நாட்டின் திருச்சிராப்பள்ளி மாவட்டத்தில் 1 ஏப்ரல் 1913 அன்று பிறந்தவர். இவரது தாய்-தந்தையரின் பூர்வீகம் திருநெல்வேலி மாவட்டம் ஆகும். தமிழ் மற்றும் ஆங்கில மொழிகளில் மிகவும் புலமை பெற்ற இவர் தமிழ் இசை அறிஞரும் கூட. அண்ணாமலைப் பல்கலைக் கழகத்தில் இளநிலை அறிவியல் பட்டப்படிப்பும், பின்னர் சட்டப் படிப்பு முடித்த மகாராஜன் 1935-இல் வழக்கறிஞர் தொழில் தொடங்கினார். 8 ஆண்டுகள் வழக்கறிஞராக தொழில் செய்த பின்னர் 1943-இல் நீதித்துறை நீதிபதியாக பொறுப்பேற்றார். இவர் 1969-இல் பதவி உயர்வு பெற்று, சென்னை உயர்நீதிமன்றத்தில் நீதியரசராக பணியில் சேர்ந்தார். 1975-இல் ஓய்வு பெற்ற பின்னர் நீதியரசர் மகாராஜன் பிற மொழி செவ்விலக்கிய நூல்களை தமிழில் மொழிபெயர்ப்பு செய்யும் அறிஞர்கள் குழுவின் தலைவரானார். இவர் முத்தொள்ளாயிரம் மற்றும் கம்ப இராமாயாணத்தில் மிகவும் புலமை பெற்றவர். சேக்ஸ்பியரின் ஆங்கில மொழி நாடக நூல்களை தமிழில் சிறப்பாக மொழிபெயர்த்தவர் ஆவார். இவர் கம்பராமாயணம் மற்றும் திருமூலரின் திருமந்திரங்கள் குறித்து சொற்பொழிவு ஆற்றுவதில் வல்லவர். இவர் தமிழசைச் சங்கத்தின் தலைமைப் பொறுப்பு வகித்தவர். 

சூன் 2012-இல் இவரது நூற்றாண்டு பிறந்தநாள் விழா கொண்டாடப்பட்டது.இவரது இலக்கிய நண்பர்களில் குறிப்பிடத்தக்கவர்கள் இராஜாஜி, ரசிக மணி டி. கே. சி மற்றும் சிலம்புச் செல்வர் ம. பொ. சி ஆவார்.

எழுதிய நூல்கள்
--------------

1. Kamban - 1972 - சாகித்திய அகாதமி வெளியிடு
2. Thiruvalluvar - 1979 - சாகித்திய அகாதமி வெளியிடு
3. Culture of Tamils - 1972
4. THE INNER MEANING THE INNER MEANING OF HUMAN HIST OF HUMAN HISTORY - 1974
5. ஆடத் தெரியாத கடவுள்
6. சொல் இன்பம்
7. ஓளிச் செல்வம்

### தமிழ் மொழிபெயர்ப்பு நூல்கள்

இவர் தமிழில் மொழி பெயர்த்த வில்லியம் சேக்ஸ்பியரின் நாடக நூல்கள்:

1. ஹாம்லெட் - 1961
2. லீயர் அரசன் - 1965
3. மாக்பெத் - 1970

மேற்கோள்கள்
-----------

1. ↑  நீதியரசர் மகாராஜன் நினைவுச் சொற்பொழிவு கட்டுரை
2. ↑  Justice. S.Maharajan
3. ↑  Rich tributes paid to Justice Maharajan
4. ↑  Books Written by Justice Maharajan

வெளி இணைப்புகள்
---------------

* நீதியரசர் மகாராஜன் குறித்து சுகி சிவம் - காணொலி
ஒன்றாவது நடைமேடையில் நிற்கும் சென்னை சதாப்தி விரைவுவண்டி 
Old Rakes of the சென்னை-மைசூர் சதாப்தி விரைவுவண்டி 
**மைசூர் சந்திப்பு தொடருந்து நிலையம்**, கர்நாடகத்தின் மைசூர் நகரத்தில் உள்ள தொடருந்து நிலையம். இங்கிருந்து நகரத்தின் பிற பகுதிகளுக்குச் சீரான போக்குவரத்து வசதி உள்ளது.

வசதிகள்
-------

* ஒய்-பை:

தொடருந்து நிலையத்தைசி சுற்றிலும் 200 மீட்டர் விட்டத்திற்கு உட்பட்ட பகுதிக்குள் ஒய்-ஃபை வசதி அமைக்கப்பட்டுள்ளது.

* மருத்துவ மையம்:

24 மணி நேரமும் இயங்கக்கூடிய மருத்துவ முகாம் அமைக்கப்படவுள்ளது.

சிறப்புகள்
----------

மைசூர் தொடருந்து நிலையம் இந்தியாவில், பார்வையற்றவர்கள் எளிதில் பயன்படுத்தும் வகையில் அமைக்கப்பட்டுள்ள முதலாவது தொடருந்து நிலையமாகும்.

தொடருந்து அருங்காட்சியகம்
-------------------------

இத் தொடருந்து நிலையத்துக்கு அருகில் ஒரு தொடருந்து அருங்காட்சியகமும் உள்ளது. இங்கே பழமையான தொடருந்துப் பொறிகள் காட்சிக்கு வைக்கப்பட்டுள்ளன. 1979ல் நிறுவப்பட்ட இந்த அருங்காட்சியகம், தில்லியில் உள்ள இது போன்ற அருங்காட்சியகத்தைத் தொடர்ந்து அமைக்கப்பட்ட இரண்டாவது அருங்காட்சியகம் ஆகும். மைசூர் அரச குடும்பத்துக்குச் சொந்தமாக இருந்ததும், அடுக்களை, கழிப்பறை ஆகியவற்றோடு கூடியதும், 1899ம் ஆண்டின் மகாராணி வண்டியும் இங்கே உள்ளது. பழைய சிறீரங்கப்பட்டினம் தொடருந்து நிலையத்துக்கு உரிய மரக் கதவுகளும், தூண்களும் இங்கே காட்சிக்கு வைக்கப்பட்டுள்ளன.

சான்றுகள்
---------

1. ↑  Mysore junxtion to have 24 Hour health kiosk

| * பா
* உ
* தொ
கர்நாடகத்திலுள்ள தொடருந்து நிலையங்கள் |
| --- |
| இந்திய இரயில்வே | 

|  |  |  |  |  |  |  |  |
| --- | --- | --- | --- | --- | --- | --- | --- |
| தென்மேற்கு | 

|  |  |
| --- | --- |
| பெங்களூர் | 
* பெங்களூர் நகரம்
* பெங்களூர் பாளையம்
* பங்காரப்பேட்டை
* யஷ்வந்த்பூர்

 |
| ஹுப்பள்ளி | 
* பெளகாவி
* பிஜாப்பூர்
* ஹுப்பள்ளி சந்திப்பு
* லோண்டா சந்திப்பு

 |
| மைசூர் | 
* சிக்கமகளூர்
* தாவண்கரே
* மைசூர் சந்திப்பு

 |

 |
| தென்மத்தியம் | 

|  |  |
| --- | --- |
| செகந்திராபாத் | 
* பீதர்

 |
| குண்டக்கல் | 
* ராய்ச்சூர்

 |

 |
| தென்னகம் | 

|  |  |
| --- | --- |
| பாலக்காடு | 
* மங்களூர் சென்ட்ரல்
* மங்களூர் சந்திப்பு

 |

 |
| மத்தியம் | 

|  |  |
| --- | --- |
| சோலாப்பூர் | 
* குல்பர்கா
* வாடி சந்திப்பு

 |

 |

 |
**சேர் ஜோன் லயனல் கொத்தலாவலை** (*Sir John Lionel Kotelawala*, (சிங்களம்: ශ්‍රිමත් ජොන් ලයනල් කොතලාවල; 4 ஏப்ரல் 1895 – 2 அக்டோபர் 1980) இலங்கைப் படைத்துறை அதிகாரியும், அரசியல்வாதியும் ஆவார். இவர் 1953 முதல் 1956 இலங்கையின் மூன்றாவது பிரதமராகப் பதவியில் இருந்தார்.

ஆரம்ப வாழ்க்கை
--------------

சேர் ஜோனின் தந்தை ஜோன் கொத்தலாவலை, *மூத்தவர்*
ஜோன் கொத்தலாவலை ஒரு வளமிக்க குடும்பத்தில் பிறந்தவர். தந்தை ஜோன் கொத்தலாவலை (மூத்தவர்) இலங்கை காவல்துறை அதிகாரியாகப் பணியாற்றியவர். தாயார் அலீசு ஆட்டிகலை. ஜோன் 11 வயதாக இருக்கும் போது ஒரு கொலைக் குற்றச்சாட்டை அடுத்து தந்தை தற்கொலை செய்து கொண்டார். இதனை அடுத்து பௌத்தராக இருந்த தாயார் கிறித்தவத்துக்கு மதம் மாறினார். தமது நிலங்களையும் காரீய சுரங்கங்களையும் முறையாக மேலாண்மை செய்ததன் மூலம் அவர் பெரும் சொத்துக்களை ஈட்டினார். அவரது சமூக சேவைகளுக்காக அவருக்கு பிரித்தானிய அரசின் விருது கிடைத்தது.

ஜோன் கொத்தலாவலை கொழும்பு றோயல் கல்லூரியில் கல்வி பயின்றார். 1915 ஆம் ஆண்டில் விடுதலைக்கு ஆதரவான சில நடவடிக்கைகளில் பங்குபற்றியமையால் பாடசாலையை விட்டு விலக நேரிட்டது. அதன் பின்னர் ஐரோப்பா சென்றார். முதலாம் உலகப் போர்க் காலத்தில் இங்கிலாந்திலும், பிரான்சிலும் ஐந்தாண்டுகள் வரை தங்கியிருந்தார். அக்காலத்தில் கேம்பிட்சுப் பல்கலைக்கழகத்தின் கிறைஸ்ட் சேர்ச் கல்லூரியில் வேளாண்மைத் துறையில் பட்டம் பெற்றார்.

இளம் வயதில் துடுப்பாட்டம் உட்படப் பலவித விளையாட்டுகளிலும் ஈடுபாடு கொண்டிருந்தார். சிங்களம், ஆங்கிலம், பிரான்சிய மொழிகளில் பெரும் புலமை பெற்றிருந்தார். இலங்கை திரும்பிய அவர் தமது குடும்பத்தின் தோட்டங்களை நிருவகித்து வந்தார்.

ஜோன் கொத்தலாவலை எஃபி டயசு பண்டாரநாயக்கா என்பவரைத் திருமணம் புரிந்து பின்னர் மணமுறிப்புப் பெற்றார்.

மேற்கோள்கள்
-----------

1. ↑  How Kotelawala (Snr) got young brother-in-law killed

வெளி இணைப்புகள்
---------------

* The Kotelawala Ancestry
* Attygalle Family Tree

| அரசு பதவிகள் |
| --- |
|
| முன்னர்**டட்லி சேனாநாயக்க** | **இலங்கை பிரதமர்**1953–1956 | பின்னர்**சாலமன் பண்டாரநாயக்கா** |
**எஸ். பி. எல். தனலட்சுமி** பழம்பெரும் தென்னிந்தியத் தமிழ்த் திரைப்பட நடிகையும் பாடகியும் ஆவார்.

வாழ்க்கைக் குறிப்பு
-------------------

தனலட்சுமி தஞ்சாவூரில் ஒரு இசைக் குடும்பத்தில் பிறந்தார். தாயார் பெயர் சங்கீதம் குஜலாம்பாள். இவருக்கு ஐந்தாவதும், கடைசியாகவும் பிறந்தவர் தனலட்சுமி. உமையாள்புரம் கல்யாணராம ஐயரிடம் வாய்ப்பாட்டு கற்றுக் கொண்டார். வீணை வாசிக்கவும் கற்றுக் கொண்டார். கதாகாலட்சேபமும் செய்து வந்தார். தனலட்சுமி நடிகை டி. ஆர். ராஜகுமாரியின் சித்தி ஆவார்.

1935 சென்னையில் ஆரம்பிக்கப்பட்ட நெசனல் மூவிடோன் கலையகத்தின் முதல் படமான *பார்வதி கல்யாணம்* திரைப்படத்தில் நடிப்பதற்கு நடிகர்களைத் தேடி அதன் நிறுவனர் மாணிக்கம் செட்டியார் தஞ்சாவூர் வந்த போது, தமது படத்தில் பார்வதியாக நடிக்க தனலட்சுமியைத் தேர்ந்தெடுத்தார். 1936 இல் இத்திரைப்படம் வெளிவந்தது. அதனைத் தொடர்ந்து பி. கே. ராஜா சாண்டோவின் இயக்கத்தில் *வசந்தசேனா* படத்தில் நடித்தார். அதன் பின்னர் *சௌபாக்கியவதி* (1939) திரைப்படத்தில் கதாநாயகியாக நடித்தார். பின்னர் திருவாவடுதுறை ராஜரத்தினம் பிள்ளை நடித்த *காளமேகம்* படத்தில் மோகனாங்கியாகவும், *தேச பக்தி* படத்தில் கலாவதி என்ற பாத்திரத்திலும் நடித்தார். ஆனாலும் இவ்விரண்டு படங்களும் வெற்றி பெறவில்லை.

*பிரபாவதி* திரைப்படத்தில் கதாநாயகியாக நடித்தார். இப்படத்தில் இவர் இந்தி மெட்டில் இவர் பாடிய *ஜெகதாம்பிகையே* என்ற பாடல் அப்போது பிரபலமாக இருந்தது.

இவருடைய சகோதரிகள் தமயந்தி, ராஜகுமாரி ஆகியோரும் சில திரைப்படங்களில் நடித்தனர். தமயந்தியுடன் இணைந்து மேடை இசைக்கச்சேரிகளில் பாடி வந்தார்.

நடித்த சில திரைப்படங்கள்
------------------------

* *பார்வதி கல்யாணம்* (1936)
* *வசந்தசேனா* (1936)
* *சௌபாக்கியவதி* (1939)
* *காளமேகம்* (1940)
* *தேச பக்தி* (1940)
* *பிரபாவதி* (1944)
* *கிருஷ்ண பக்தி* (1949)

மேற்கோள்கள்
-----------

1. 1 2  பா. தீனதயாளன் (11 சனவரி 2016). *டி.ஆர். ராஜகுமாரி: 1.செக்ஸ் அப்பீல்!*. தினமணி. .
2. 1 2 3 4 5 6  கோபால், பி. ஆர். எஸ். (நவம்பர் 1949). *நட்சத்திர மாலை*. இராயப்பேட்டை, சென்னை: பேசும் படம்.
**ஜெயபாலன்** (Jayapala), (964–1001) பஞ்சாபின் அந்தண ஜஞ்சுவா குலத்தைச் சேர்ந்த காபூல் சாகி வம்ச ஆட்சியாளர் ஆவார். இவரது ஆட்சியில் தற்கால ஆப்கானிஸ்தானின் லக்மான் மாகாணம் முதல் காஷ்மீர் வரையும் மற்றும் பாகிஸ்தானின் சிர்இந்த்-பதேகர் முதல் முல்தான் வரை இருந்தது. பெசாவர் இவற்றின் மையத்தில் இருந்தது.

இவர் உத்பாலனின் மகனும், அனந்தபாலனின் தந்தையும் ஆவார்.*பரமார பட்டாரக மகாராஜாதிராஜா ஸ்ரீ ஜெயபாலதேவன்* என்ற இவரது பட்டப் பெயர் பரித்கோட் கல்வெட்டுக் குறிப்புகளில் குறிக்கப்பட்டுள்ளது.

வரலாறு
------

தற்கால பாகிஸ்தான் மற்றும் ஆப்கானித்தான் பகுதிகளைக் கொண்ட இசுலாமிய கஜானவிப் பேரரசின் செபுக் திஜினுக்கும், இந்து சமய காபூல் சாகி ஆட்சியாளர்களுக்கிடையே தொடர்ந்து மோதல் போக்குகள் இருந்து கொண்டே இருந்தது. செபுக் திஜின், ஜெயபாலனை வென்றதால், ஜெயபாலன் செபுக்திஜினுக்கு கப்பம் கட்ட வேண்டி வந்தது. ஒரு முறை கப்பம் கட்ட மறுத்த ஜெயபாலன், செபுக் திஜனை போர்க் களத்தில் சந்தித்தார். அப்போரில் செபுக் திஜின், ஜெயபாலனை வென்றதால், ஜெயபாலன் காபூல் சமவெளி மற்றும் சிந்து ஆற்றின் பகுதிகளுக்கிடையே இருந்த தனது இராச்சியத்தின் பகுதிகளை விட்டு விட்டு, சிவாலிக் மலையில் உள்ள காஷ்மீரில் தனது புதிய அரசை அமைத்துக் கொண்டான்.

1001-இல் ஜெயபாலனின் மறைவிற்குப் பின் அவரது மகன் அனந்தபாலன் காபூல் சாகியின் பட்டத்திற்கு வந்தார்.

இதனையும் காண்க
--------------

* அனந்தபாலன்
* காபூல் சாகி

மேற்கோள்கள்
-----------

1. 1 2 3  "Ameer Nasir-ood-Deen Subooktugeen". *Ferishta, History of the Rise of Mohammedan Power in India, Volume 1: Section 15*. Packard Humanities Institute. 2013-10-29 அன்று மூலம் பரணிடப்பட்டது. 2012-12-30 அன்று பார்க்கப்பட்டது.
2. ↑  Sailendra Nath Sen. *Ancient Indian History and Civilization*. New Age International. பக். 342.. பார்த்த நாள்: 25 January 2014.
3. 1 2 3 4  P. M. Holt, Ann K. S. Lambton, Bernard Lewis, eds. (1977), *The Cambridge history of Islam*, Cambridge University Press, p. 3, ISBN 0-521-29137-2, *... Jayapala of Waihind saw danger in the consolidation of the kingdom of Ghazna and decided to destroy it. He therefore invaded Ghazna, but was defeated ...*CS1 maint: uses editors parameter (link)

வெளி இணைப்புகள்
---------------

* Ram Gopal Misra, Indian Resistance to Early Muslim Invaders Up to 1206 A.D. Anu Books, Shivaji Road, Meerut city, 1983. The book has been reprinted in 1992.
* Sita Ram Goel: Heroic Hindu Resistance to Muslim Invaders, 2001.
**சரஸ்வதி படித்துறை** என்பது இந்தியாவின் உத்தரபிரதேச மாநிலத்தில் யமுனை ஆற்றின் கரையில் உள்ள அலகாபாத்தில் உள்ள மிகவும் கண்கவர் படித்துறை ஆகும். இது சிவபெருமானின் மங்காமேஷ்வர் கோயிலுக்கு அருகில் அமைந்துள்ளது. இந்த இடத்தின் பெயர் இந்து தெய்வமும் கல்விக்கடவுளுமான சரஸ்வதியிலிருந்து வந்தது. இது புதிதாக கட்டப்பட்ட இடம். யமுனைநதியின் பச்சை நிற நீருக்கு மூன்று பக்கங்களிலிருந்தும் படிக்கட்டுகள் அமைக்கப்பட்டுள்ளன. மேலே ஒரு பூங்கா உள்ளது, இது பச்சை புல்லால் மூடப்பட்டிருக்கும். 

திரிவேணி சங்கம் அருகே அக்பரின் கோட்டையின் மூலையைச் சுற்றி, இந்த படித்துறை முழுக்க விளக்குகள் ஏற்றி ஒரு இரவு ஆரத்தி நடத்துகிறது. இங்கிருந்து படகு மூலம் சங்கமத்தை அடைய உணவு விடுதி வசதிகளும் உள்ளன.

கயிற்று பாதை வசதி
-----------------

**கும்பத்திற்கு** முன்பாக சங்கம் அருகே யமுனையின் மீது ஒரு கயிற்று பாதை வசதியை அலகாபாத் பெறும் என்று 2017 ஆம் ஆண்டு முன்மொழியப்பட்டது. இதற்கான முன்மொழிவை சுற்றுலாத்துறை மாநில அரசின் ஒப்புதலுக்கு அனுப்பியுள்ளது.

"போட் கிளப் மற்றும் **சரஸ்வதி படித்துறை** அருகே இரண்டு தளங்கள் இந்த வசதிக்கான திட்டத்தில் பரிந்துரைக்கப்பட்டுள்ளன. இது சுற்றுலாப் பயணிகளை அரயில் அருகே உள்ள ஒரு பகுதிக்கு அழைத்துச் செல்லும்" என்று பிராந்திய சுற்றுலா அதிகாரி அனுபம் ஸ்ரீவஸ்தவா கூறினார்.  ஆனால் எதுவும் யதார்த்த வடிவத்தை எடுக்கவில்லை மற்றும் திட்டம் கைவிடப்பட்டிருக்கலாம்.

மேலும் பார்க்கவும்
------------------

அலகாபாத்தில் உள்ள சுற்றுலா தலங்களின் பட்டியல்

மேற்கோள்கள்
-----------

1. ↑  Work for renovating ghats of Allahabad commemces - Hindustan Times
2. ↑  "Allahabad: To woo tourists, ropeway across Yamuna on cards". Hindustan Times. 9 September 2017. .